ΤΕΙ ΘΕΣΣΑΛΙΑΣ  
ΣΧΟΛΗ ΣΤΕΦ

ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ  
Πληροφορίες : ΓΡΑΜΜΑΤΕΙΑ

**Α Ν Α Κ Ο Ι Ν Ω Σ Η  
ΠΡΟΣ ΤΟΥΣ ΦΟΙΤΗΤΕΣ ΤΟΥ ΤΜΗΜΑΤΟΣ ΜΗΧΑΝΟΛΟΓΩΝ ΜΗΧΑΝΙΚΩΝ**

Σύμφωνα με:

1. τις διατάξεις των παρ. 1 και 2 του άρθρου 54 του Ν. 4009/2011, όπως ισχύει
2. το με αρ. 67/25-09-2015 πρακτικό Συμβουλίου ΤΕΙ/Λ « Απασχόληση φοιτητών στα πλαίσια ανταποδοτικών υποτροφιών»

Το Τμήμα ΜΗΧΑΝΟΛΟΓΩΝ ΜΗΧΑΝΙΚΩΝ της ΣΤΕΦ του Τ.Ε.Ι. ΘΕΣΣΑΛΙΑΣ, κάνει γνωστό στους φοιτητές του πρώτου κύκλου σπουδών ότι για το Χειμερινό εξάμηνο του ακαδημαϊκού έτους 2015-2016 πρόκειται να απασχολήσει τρεις (3) σπουδαστές με μερική απασχόληση μέχρι σαράντα ώρες μηνιαίως, με ωριαία αντιμισθία 3,5 ευρώ/ώρα και σύμφωνα με τα παρακάτω κριτήρια επιλογής:

1. Να βρίσκονται στο 3ο ή μεγαλύτερο εξάμηνο σπουδών και να ισχύουν οι προϋποθέσεις των υπολοίπων σπουδαστικών παροχών ως προς τη διάρκεια φοίτησης, ήτοι οι δικαιούμενοι φοιτητές να μην έχουν υπερβεί το 12ο εξάμηνο σπουδών.

2. Να έχουν περατώσει επιτυχώς το 50% των μαθημάτων (Θ+Ε) που αντιστοιχούν στο στάδιο σπουδών τους (π.χ. σπουδαστής που βρίσκεται στο 5ο εξάμηνο θα πρέπει να έχει περατώσει επιτυχώς το 50% τουλάχιστον των μαθημάτων των 1ου έως 4ου εξαμήνου σπουδών.

3. Να μην έχουν πραγματοποιήσει ή πραγματοποιούν την πρακτική τους άσκηση.

4. Η κατάταξη όσων ικανοποιούν τα κριτήρια επιλογής θα γίνει με βάση το Μ.Ο. της

συνολικής τους βαθμολογίας.

5. Σε περίπτωση ισοβαθμίας προηγούνται οι οικονομικά ασθενέστεροι σπουδαστές (με βάση το συνολικό οικογενειακό εισόδημα).

Παρακαλούνται οι ενδιαφερόμενοι σπουδαστές να καταθέσουν σχετική αίτηση στη Γραμματεία της **Μηχανολόγων Μηχανικών** από **25/01/2016 μέχρι και 29/012016.**

Δικαιολογητικά:

1. Αίτηση που θα χορηγηθεί από την γραμματεία.
2. Ακριβές Φωτοαντίγραφο του εκκαθαριστικού σημειώματος της Εφορίας για το ατομικό οικογενειακό εισόδημα.
3. Βεβαίωση από το Ενιαίο Μητρώο Σπουδαστών που να αναφέρει τα μαθήματα που έχει περατώσει επιτυχώς με την αντίστοιχη βαθμολογία καθώς και βεβαίωση του Μ.Ο. της συνολικής τους βαθμολογίας.

ΑΠΟ ΤΗ ΓΡΑΜΜΑΤΕΙΑ

ΜΗΧΑΝΟΛΟΓΩΝ ΜΗΧΑΝΙΚΩΝ